
Esselamu alejkum!


U zemlji u kojoj trenutno boravim ***[akšam](https://pitajucene.com/search/ak%C5%A1am/questions/ "Pretraži pitanja o akšam")*** nastupa jako kasno, u toku ljeta čak i nakon 22 sahata. Pročitala sam ***[hadis](https://pitajucene.com/search/Hadis/questions/ "Pretraži pitanja o hadisima")*** koji kaže da onaj ko legne spavati izmedju ikindije i akšama pa poludi, treba da krivi samoga sebe, pa me interesuje odnosi li se to i na djecu. Imam troje male djece koji legnu spavati oko 8 (20.00), što ljeti bude izmedju ikindije i akšama, pa bih voljela da znam šta da radim, da li da ih uspavljujem tek iza akšama ili mogu ići na spavanje kao i do sada. Neka vas Allah s.v.t. nagradi hajrom.


* 
* 
* 
* 
* 
* 
* 

 
Da li se smije spavati između ikindije i akšama ?

Ve alejkumus-selam!


Nema smetnje spavati izmedu ikindije i akšam-namaza, bez obzira radilo se o odraslim osobama ili djeci. Citirani ***[hadis](https://pitajucene.com/search/Hadis/questions/ "Pretraži pitanja o hadisima")*** biljezi Ebu-Jala (4/278/4897), Dejlemi (3/493/5534) i drugi, sa ništavnim (tj. potpuno slabim) lancem prenosilaca. Vidjeti: El-mevduat (3/466) od Ibn-Dževzija, Ithaful-hajeretil-mehere (5/543) od imama Busirija, Es-silsiletud-daife (1/112-114) i Daiful-dzamia (str. 845) od sejha Albanija.


Dakle, nema validnog argumenta, koliko je nama poznato, koji brani spavanje nakon ikindije-namaza, a Allah najbolje zna.


Es-Selamu alejkum!  

odgovorio Mr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")*** (14.07.2004)


Preuzeto sa stranice:islamskiedukativni.wordpress.com


